Carl Bernhard Gebhardt

Carl Bernhard von Gebhardt (21. jaanuar 1792 Tallinn – 1. mai 1855 Tõstamaa) oli Eesti vaimulik.

Õppis aastatel 1805–1809 Tallinna Kubermangugümnaasiumis. Tartu Ülikooli usuteaduskonnas õppis ta aastatel 1810–1812. Töötas koduõpetajana Eestimaal. Ordineeriti 1. juulil 1817 õpetajaks.

Oli aastatel 1817–1855 Tõstamaa Maarja koguduse õpetaja. Oli aastal 1838 Õpetatud Eesti Seltsi asutajaliige.

Isiklikku 
Tema isa Johann Bernhard von Gebhardt oli Tallinna Niguliste koguduse ülemõpetaja, vend Ferdinand Theodor von Gebhardt ja vennapoeg Peter Bernhard Ferdinand von Gebhardt olid Järva-Jaani Ristija Johannese koguduse õpetajad. Tema äi Reinhold Johann Winkler oli Tallinna Toomkoguduse ülemõpetaja. Tema abikaasa vennapoeg Reinhold Winkler oli Karja Katariina koguduse õpetaja ja viimane Saaremaa superintendent.

Viited 

Tõstamaa Maarja koguduse vaimulikud
Liivimaa vaimulikud
Õpetatud Eesti Seltsi liikmed
Tartu Ülikooli usuteaduskonna vilistlased
Baltisaksa vaimulikud
Gustav Adolfi Gümnaasiumi vilistlased
Sündinud 1792
Surnud 1855